Source: http://www.vzmd.si/novice/mediji-o-vzmd/delo-visje-sodisce-potrdilo-pogojno-zaporno-kazen-predsedniku-vzmd-zaradi-zlorabe-notranjih-informacij
Timestamp: 2018-03-24 00:39:47+00:00
Document Index: 1672966

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Delo: Višje sodišče potrdilo pogojno zaporno kazen predsedniku VZMD zaradi zlorabe notranjih informacij - Vseslovensko združenje malih delničarjev
Delo: Višje sodišče potrdilo pogojno zaporno kazen predsedniku VZMD zaradi zlorabe notranjih infor...
Delo: Višje sodišče potrdilo pogojno zaporno kazen predsedniku VZMD zaradi zlorabe notranjih informacij
Ljubljana, 2. avgusta - Višje sodišče v Ljubljani je potrdilo prvostopenjsko sodbo predsedniku VZMD Kristjanu Verbiču, ki je bil obsojen na osemmesečno pogojno zaporno kazen zaradi zlorabe notranjih informacij pri trgovanju z delnicami Velane, danes poroča časnik Delo. Če višje sodišče sodbe ne bi potrdilo, bi primer zastaral 1. avgusta.
Verbič je za Delo dejal, da s sodbo ni seznanjen, zato je ne more komentirati. Dodal je, da ni nobenih podlag za takšno odločitev sodišča. Časnik sicer ocenjuje, da gre najbrž za prvi pravnomočni primer obsodbe zaradi zlorabe notranjih informacij v Sloveniji.
Ljubljansko okrajno sodišče je Verbiča zaradi zlorabe notranjih informacij pri trgovanju z delnicami Velane septembra lani obsodilo na pogojno zaporno kazen osmih mesecev s preizkusno dobo dveh let. Vrniti mora tudi nekaj več kot 14.000 evrov protipravne premoženjske koristi.
Sodnica Anja Gregorič Lozej je ob lanskem izreku sodbe dejala, da je Verbič kriv, ker je notranjo informacijo, ki bi lahko vplivala na ceno vrednostnih papirjev, uporabil za lastno korist. Po njenem mnenju kot predsednik Vseslovenskega združenja malih delničarjev (VZMD) v tistem času ne bi smel trgovati z delnicami Velane.
Povezava: https://www.sta.si/2414823/delo-visje-sodisce-potrdilo-pogojno-zaporno-kazen-predsedniku-vzmd-zaradi-zlorabe-notranjih-informacij